text: [{"text_idx": "#000004", "text": "Fuglafjar\u00f0ar kommuna bo\u00f0a\u00f0i ma\u0301nakv\u00f8ldi\u00f0 i\u0301 sjo\u0301nvarpinum fra\u0301, at teir \u00e6tla\u00f0 sja\u0301lvir at fi\u0301ggja tunnil Kambsdal \u2013 Ska\u0301labotn."}, {"text_idx": "#000006", "text": "(O\u0301iva\u00f0 i\u0301 so seint. Ta\u00f0 er mangt sum bendir a\u0301, at sovi\u00f0 er ov leingi. Toget er k\u00f8rt.)Seinastu ti\u0301\u00f0ina hava vit sum f\u00f8st ti\u0301\u00f0indi hoyrt um undirsjo\u0301\u00f0artunnil To\u0301rshavn \u2013 Runavi\u0301k. Hettar projekti\u00f0 er o\u0301iva\u00f0 skilagott millum tunnilsmunnarnar, men a\u0301 landi eystarumegin a\u0301 Eysturoynni skulu i\u0301l\u00f8gur fyri 100 tals millio\u0301nir gerast um ri\u0301muligur farvegur skal ver\u00f0a til tunnilsmunnan. Hettar ver\u00f0ur dagliga li\u0301ti\u00f0 tosa um. Men i\u0301 hesum ma\u0301li\u00f0 ver\u00f0ur bert tosa um farlei\u00f0ina millum munnarnar."}, {"text_idx": "#000007", "text": "Ein tunnil Kambsdalur \u2013 Ska\u0301labotnur, hevur no\u0301gv positivt i\u0301 s\u00e6r."}, {"text_idx": "#000008", "text": "Vit hyggja ikki einoygt uppa\u0301 farlei\u00f0ina til h\u00f8vu\u00f0ssta\u00f0in. Her fa\u0301a vit eisini eina farlei\u00f0 Eystur \u2013 Vestur og Nor\u00f0ur. Vit\nfa\u0301a fatur i\u0301 tann ny\u0301ggja vegin sum i\u0301 hesum d\u00f8gum ver\u00f0ur gj\u00f8rdur a\u0301 vestara armi a\u0301 Ska\u0301lafj\u00f8r\u00f0inum. Hesin vegur liggur allur sum han er uttanfyri bygt \u00f8ki\u00f0. Ein vegur sum hevur framti\u0301\u00f0arperspektiv."}, {"text_idx": "#000009", "text": "Dagliga fer\u00f0slan til sku\u0301la\u00f8ki\u00f0 og i\u0301dna\u00f0ar\u00f8ki\u00f0 a\u0301 Kambsdali er sera sto\u0301r, og hev\u00f0i tunnilin stytt munandi um farlei\u00f0ina hja\u0301 mongum. Sera tung fer\u00f0sla er dagliga til og fra\u0301 Fuglafir\u00f0i, henda fer\u00f0sla hev\u00f0i eisini havt gott av hesum tunnli."}, {"text_idx": "#000010", "text": "\u00c6tlanin er avgj\u00f8rt skilago\u0301\u00f0, men sum eg skilji so vita by\u0301ra\u0301\u00f0slimirnir ti\u0301verri einki um hesa avger\u00f0. Ta\u00f0 er spell. Ti\u0301 er ta\u00f0 naka\u00f0 sum kann skapa rumbul, so er ta\u00f0 ta\u0301i\u00f0 tey avvarandi ver\u00f0a hildin uttanfyri ty\u0301\u00f0andi avger\u00f0ir."}]